བཅོམ་ལྡན་འདས་ཟེར་དུས་ཐག་རིང་པོ་ཞིག་མཐོང་གི་མི་འདུག་གམ།སོ་སོའི་ཆོས་བརྒྱུད་མར་སླེབས་ཡོང་དུས་དཔེར་ན།དགེ་ལུགས་པ་ཡིན་ན་རྗེ་རིན་པོ་ཆེ་དང༌།བཀའ་བརྒྱུད་པ་ཡིན་ན་མར་པ་དང་དྭགས་པོ་ལྷ་རྗེ་དེ་ཚོ་བཅོམ་ལྡན་འདས་ལས་སེམས་ཐག་ཉེ་བ་འདྲ་པོ་མི་འདུག་གམ།ང་རང་ཚོའི་སེམས་ནང་ལ་དེ་འདྲ་ཡོད་རེད།ལོ་ཉིས་སྟོང་ལྔ་བརྒྱའི་གོང་ལབ་དུས་ཐག་རིང་པོ་ཞིག་མཐོང་གི་རེད།དེར་བརྟེན་འཇིག་རྟེན་བཀོད་པ་པོས་ཚེ་འདི་རང་ལ་བཀོད་པ་རེད་ལབ་དུས་སེམས་ཐག་ཉེ་པོ་འདྲ་ཞིག་འདུགའཇིག་རྟེན་བཀོད་པ་པོའི་དཀོན་མཆོག་གི་རང་བཞིན་ག་འདྲ་ཞིག་ཡོད་པ་རེད་ལབ་ན།སྙིང་རྗེ་ལ་མཐའ་མེད་པ།བརྩེ་བའི་བདག་ཉིད་ཅན་དེ་འདྲ་ཞིག་ཡིན་པ་བཤད་ཡོང་དུས།ཇི་ཙམ་གྱིས་དཀོན་མཆོག་ལ་སྙིང་ཉེ་བའི་ཚོད་ཀྱིས་རང་ཉིད་བྱམས་བརྩེའི་བསླབ་བྱ་ལ་ཉམས་ལེན་བྱེད་དགོས་པ་ཞིག་ཏུ་གོ་བ་ཆགས་ཀྱི་འདུགཡག་པོ་ཞིག་བྱས་པ་ཡིན་ན་དེ་འདྲ་རེད།